**ΦΥΛΛΑ ΣΥΜΜΟΡΦΩΣΗΣ**

Ο οικονομικός φορέας θα υποβάλλει συμπληρωμένο και ψηφιακά υπογεγραμμένο το αντίστοιχο φύλλο συμμόρφωσης, επί ποινή αποκλεισμού, οι παράγραφοι των οποίων αντιστοιχούν στις αντίστοιχες τεχνικές προδιαγραφές της μελέτης.

**Α)** Οι απαντήσεις στην στήλη «ΠΑΡΑΤΗΡΗΣΕΙΣ» να είναι αναλυτικές και επεξηγηματικές με παραπομπές και τεχνικές επεξηγήσεις όπου απαιτείται.

**Β)** Στην στήλη «ΑΠΑΝΤΗΣΗ» θα πρέπει να υπάρχει απάντηση **«ΝΑΙ»** ή **«ΙΣΟΔΥΝΑΜΟ»** ή **«Βέλτιστο».** Σε οποιαδήποτε άλλη απάντηση απορρίπτεται ο οικονομικός φορέας.

Σε περίπτωση απάντησης με «ΙΣΟΔΥΝΑΜΟ» ή «Βέλτιστο» θα πρέπει να προσδιορίζονται με σαφήνεια τα σημεία απόκλισης με πλήρη τεκμηρίωση και ανάλυση των προσφερόντων ειδών.

**Σημείωση: (άρθρο 102 του Ν.4412/2016)**

1. Κατά τη διαδικασία αξιολόγησης των προσφορών, η αναθέτουσα αρχή μπορεί να καλεί εγγράφως τους προσφέροντες ή τους υποψηφίους να διευκρινίζουν ή να συμπληρώνουν τα έγγραφα ή δικαιολογητικά που έχουν υποβάλει, μέσα σε επτά (7) ημέρες από την ημερομηνία κοινοποίησης σε αυτούς της σχετικής πρόσκλησης. Οποιαδήποτε διευκρίνιση ή συμπλήρωση που υποβάλλεται από τους προσφέροντες ή υποψηφίους, χωρίς να έχει ζητηθεί από την αναθέτουσα αρχή, δεν λαμβάνεται υπόψη.

2. Η πιο πάνω διευκρίνιση ή η συμπλήρωση αφορά μόνο τις ασάφειες, επουσιώδεις πλημμέλειες ή πρόδηλα τυπικά σφάλματα που επιδέχονται διόρθωση ή συμπλήρωση, ιδίως δε παράλειψη μονογραφών, διακεκομμένη αρίθμηση, ελαττώματα συσκευασίας και σήμανσης του φακέλου και των υποφακέλων των προσφορών, λεκτικές και φραστικές αποκλίσεις των εγγράφων της προσφοράς από την ορολογία των εγγράφων της σύμβασης, που δεν επιφέρουν έννομες συνέπειες ως προς το περιεχόμενό τους, ελλείψεις ως προς τα νομιμοποιητικά στοιχεία, πλημμελής σήμανση αντιγράφων που εκδίδονται, σύμφωνα με τις διατάξεις του άρθρου 1 του ν. 4250/2014 (Α΄ 74), μεταφράσεων και λοιπών πιστοποιητικών ή βεβαιώσεων, διαφοροποίηση της δομής των εγγράφων της προσφοράς από τα υποδείγματα, υποχρεωτικά ή μη, που θεσπίζονται με νόμο, κανονιστικές πράξεις ή τα έγγραφα της σύμβασης. Η συμπλήρωση ή η διευκρίνιση, κατά το πρώτο εδάφιο, δεν επιτρέπεται να έχει ως συνέπεια μεταγενέστερη αντικατάσταση ή υποβολή εγγράφων σε συμμόρφωση με τους όρους της διακήρυξης, αλλά μόνο τη διευκρίνιση ή συμπλήρωση, ακόμη και με νέα έγγραφα, εγγράφων ή δικαιολογητικών που έχουν ήδη υποβληθεί.

3. Η διευκρίνιση ή η συμπλήρωση δεν πρέπει να εισάγει διακρίσεις, άνιση μεταχείριση των οικονομικών φορέων ή να έχει ως συνέπεια ευνοϊκή μεταχείριση συγκεκριμένου οικονομικού φορέα στη διαδικασία ανάθεσης της δημόσιας σύμβασης.

4. Η αναθέτουσα αρχή μπορεί να καλεί εγγράφως τους προσφέροντες να διευκρινίσουν, μέσα σε επτά (7) ημέρες από την ημερομηνία κοινοποίησης της σχετικής πρόσκλησης, το περιεχόμενο της τεχνικής ή οικονομικής προσφοράς που έχουν υποβάλει, αν περιέχει ασάφειες ή ήσσονος σημασίας ατέλειες, επουσιώδεις παραλείψεις ή πρόδηλα τυπικά ή υπολογιστικά σφάλματα που η αναθέτουσα αρχή κρίνει ότι μπορεί να θεραπευθούν. Η διευκρίνιση αυτή δεν πρέπει να έχει ως αποτέλεσμα την ουσιώδη αλλοίωση της προσφοράς και δεν πρέπει να προσδίδει αθέμιτο ανταγωνιστικό πλεονέκτημα στη συγκεκριμένη προσφορά σε σχέση με τις λοιπές.

5. Η παροχή της δυνατότητας διευκρινίσεων στον προσφέροντα ή υποψήφιο, σύμφωνα με τις παραγράφους 1 έως 4, είναι υποχρεωτική για την αναθέτουσα αρχή, αν επίκειται αποκλεισμός του από τη διαδικασία, λόγω ασαφειών των δικαιολογητικών και εγγράφων της προσφοράς.

 **Υδραυλικού Βραχίονα με κεφαλή**

 **καταστροφέα υδραυλικής κίνησης**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
| 1 | **Γενικά χαρακτηριστικά** όπως αναλυτικά ορίζονται στην σχετική μελέτη  | ΝΑΙ |  |  |
| 2 | **Σύστημα μετάδοσης κίνησης βραχίονα** όπως αναλυτικά ορίζονται στην σχετική μελέτη | ΝΑΙ |  |  |
| 3 | **Τρόπος χειρισμού** όπως αναλυτικά ορίζονται στην σχετική μελέτη | ΝΑΙ |  |  |
| 4 | **Τρόπος μετάδοσης κίνησης καταστροφέα**όπως αναλυτικά ορίζονται στην σχετική μελέτη | ΝΑΙ |  |  |
| 5 | **Διαδικασία Τεμαχισμού**όπως αναλυτικά ορίζονται στην σχετική μελέτη | ΝΑΙ |  |  |
| 6 | **Σύστημα ανάρτησης –τρόπος σύνδεσης**όπως αναλυτικά ορίζονται στην σχετική μελέτη | ΝΑΙ |  |  |
| 7 | **Συντήρηση** όπως αναλυτικά ορίζονται στην σχετική μελέτη | ΝΑΙ |  |  |
| 8 | **Βαφή** όπως αναλυτικά ορίζονται στην σχετική μελέτη | ΝΑΙ |  |  |
| 9 | **Εγγύηση καλής λειτουργίας**όπως αναλυτικά ορίζονται στην σχετική μελέτη | ΝΑΙ |  |  |
| 10 | **Εξυπηρέτηση μετά την πώληση****(Τεχνική βοήθεια-Συντήρηση-Ανταλλακτικά)**όπως αναλυτικά ορίζονται στην σχετική μελέτη | ΝΑΙ |  |  |
| 11 | **Χρόνος και τόπος παράδοσης**όπως αναλυτικά ορίζονται στην σχετική μελέτη | ΝΑΙ |  |  |
| 12 | **Πιστοποιητικά**όπως αναλυτικά ορίζονται στην σχετική μελέτη | NAI |  |  |

**Ο ΠΡΟΣΦΕΡΩΝ**

(Ηλεκτρονική Υπογραφή)